钦定古今图书集成/理学汇编/字学典/第145卷 > 《江南志书》 > 《苏州府》
## 钦定古今图书集成/理学汇编/字学典/第145卷 > 《江南志书》 > 《苏州府》

有方言，有方音，谣俗相仍，或袭古义，或讹土语，如相
谓曰“侬。”

嘉定号“三侬” 之地，隔户问人曰：“谁侬？” 应曰：“我侬。” 出视之，识曰：“却是你侬。”

谓不慧曰“呆。”

范成大诗：“千贯卖汝痴，万贯卖汝呆。” 又《卖痴呆词》：“除夕更阑人不睡，厌禳迟钝迎新岁。小儿呼叫走长街，街有痴呆叫人买。二物于人谁独无，就中吴侬仍有馀。巷南巷北卖不得，相逢太笑相揶揄。铄翁块坐重帘下，独要买添令问价儿云：‘翁买不须钱奉赊痴呆千百年’。” 又《白獭髓》记石湖戏答同参诗云：“我是苏州监本呆。”

问“为何如？”曰：“宁馨。”

宋洪《容斋随笔》：“宁馨，晋宋间人语助耳。今吴语多用宁馨为问，犹言若何也。” 城阳居士《桑榆杂录》云：“宁，犹言如此；馨，语助也。” 今以晋山涛谓王衍“‘何物老妪生宁馨儿’，南宋皇太后恚子业，那得生宁馨儿” 二语观之，则《杂录》所释为是。

谓罢必缀一“休”字。

《史记》：吴王谓孙武曰：“将军罢休。”

谓嬉劣无益曰“薄相。”

薄音㪍

谓“不任事”，为“缩朒。”

《汉·五行志》：“王侯缩朒。”

《骂佣工》曰“客作。”

《汉？匡衡传》：“衡乃与客作，而不求价。”

谓贪纵为非，曰《放手》。

《后汉书》：“残吏放手。”

谓钱之美者曰《黄撰》。

《平准书》，汉武造白金三品，其名，一曰“白撰钱。” 乃铜造，故云“黄撰。”

谓绦帨之橤为“苏头。”

《摰虞》云：“流苏者，缉乌尾，垂之若流然。以其橤下垂，故曰苏。”

谓葺理整齐之，曰《修娖》。

娖音捉。唐中和二年，修娖部伍。

谓当筵犒赏为《喝赐》。

唐人娼妓当筵舞者，亦有《缠头喝赐》。

警谕以伺其悛改也

谓责人曰“数说。”

如“汉高之数项羽，范雎之数须贾” ，数其罪而责之也。

谓睡声曰。涂。

北人谓之《打呼》，吴人则曰“打。”涂。“涂”二字，疑即“呼”字之反切，如孔称“窟宠”，“团”称“突栾”之例耳。

谓语不明曰含胡。

唐颜杲卿“《含胡》而死。”

谓机巧曰《儇利》。

乡音讹为还赖

谓指镮曰《手记》。

郑康成《诗笺》云：“后妃群妾以礼御于君所，女史书其日月，授之以镮。当御者著于左手，既御者著于右手。今俗亦呼为戒指。”

谓煖酒曰“急须。”

今讹为滴苏。《菽园杂记》云：急须，饮器也。赵襄子杀智伯，漆其头为饮器。注：饮，于禁切，溺器也。今人以煖酒为急须，盖饮字误之耳。

谓以醝腌物曰“盐。”

去声。《内则》屑姜与桂，以洒诸上而盐之。

谓数人罪过，曰《抚选》。

《左传》：“弗去惧选。” 杜预注：“选，数也。”

谓搬运曰“摙。”

力展切。《南史》。何远为武昌太守。以钱买井水。不受钱者摙水还之。今吴语。搬茶摙水。

谓“不倜傥”为《眠娗》。

《列子》：“眠娗諈诿。” 注：眠。莫曲切。娗、徒典切。瑟缩不正之貌。

谓合口无际曰“吻。”

美韵切。吴人谓合唇曰《吻嘴》，合而无间曰《吻缝》。缝音去声。

《谓甓》曰：砖。

《魏扈累传》，“独居道侧”，以砖为障，

谓苇席，曰《芦䕠》。

宋琅琊王敬彻《遗命》一芦䕠藉下。

谓多众曰多许。

“许” 字。音若黑可切，谓所在。亦曰《场许》。

语后每曰：“那。”

音乃贺切。《后汉书》：公是韩伯休那。注：那语馀声。

谓“祀灶”为《谢欢喜》。

忌恼燥字也

谓虹为“鲎。”

许候切

谓“有事”，曰“事际。”

《南史》：“王晏专权，帝虽以事际须晏，而心恶之。”

谓“死为过世。”

《秦？苻登传》：“陛下虽过世为神。”

《嘲笑人》曰：“阿廥廥。”

亦招呼也

谓冷热适中曰“温暾。”

王建诗：“新晴草色煖温暾。”

谓亮窗曰：《库露格》。

古以玲珑空虚曰库露。皮日休诗：“襄阳作髹器，中有库露真。” 今人以名窗槅，但库露用平声。

谓发粘曰“䐈。”

音织。见《考工记弓人》注。

谓物之不齐曰“参差。”

《土音》参。如仓含切。差如仓何切。或云七参八差。

谓恶少趫捷曰《佽飞》。

即汉《佽飞》字。“佽” 音如侧。

事之已了者，郡城曰“哉”，昆山曰“赉”，太仓曰“借”，吴江曰
“藉”，嘉定曰“嗟。”“走”字义，郡城曰“奔”，吴江曰“跳”，常熟曰“跑”，
昆山曰“跌”，太仓、崇明、嘉定俱曰“躟”，皆方言也。至于声
之转而为讹者，若呼儿与“倪”同音，呼“羹庚”与“冈”同音，
呼“行衡”与“杭”同音，呼死与“洗”同音，呼争为侧羊反，皆
方音也。